Pullahiiren leivontanurkka: Joulukalenteri - Luukku 13: Sahramilla maustettu riisivanukas
Joulukalenteri - Luukku 13: Sahramilla maustettu riisivanukas
Tämä ihanan keltainen, valoa tuova Lucian päivän jälkiruoka maistuu sahramilta sekä kevyesti myös vaniljalta, kanelilta ja kardemummalta. Oikea jouluisten makujen jälkiruoka. Pieni kermavaahtonokare vanukkaan päällä ja tuoreet marjat tuovat raikkautta niin ulkonäköön kuin makuunkin.
Tämä sopisi hyvin sahramin ystäville esimerkiksi jouluiseksi jälkiruoaksi.
Sahramilla maustettu riisivanukas
3 dl puuroriisiä (Risella)
noin 0,2 g sahramia
noin 5-6 dl kermaa
Tarjoile kermavaahdon ja
tuoreiden marjojen sekä
sitruunamelissan kanssa
Keitä puuroriisi pehmeäksi pakkauksen ohjeiden mukaan vedessä yhdessä pienen suolaripauksen kanssa. Halkaise vaniljatanko ja raavi siemenet tangon sisältä. Lisää riisin keittelyn puolessavälissä joukkoon halkaistu vaniljatanko ja vaniljan siemenet. Lisää myös kanelitanko, sahrami ja kardemumma. Lisää valmiin riisin joukkoon tomusokeri sekä kermaa niin paljon, että seos pysyy notkeana. Minä laitoin noin 5-6 dl kermaa. Maista seosta ja lisää tarvittaessa sokeria ja/tai mausteita. Ota kanelitanko ja vaniljatanko pois seoksesta ennen annostelua.
Annostele riisivanukas annosmaljoihin ja anna jäähtyä. Koristele kermavaahdolla ja tuoreilla marjoilla sekä sitruunamelissalla. Ota vanukas hyvissä ajoin huoneenlämpöön ennen tarjoilua. Näin sen tarjoilulämpötila on optimaalisin.
Vinkki! Voit lisätä osan kermasta jäähtyneen riisiseoksen joukkoon vatkattuna kermavaahtona. Se tuo vanukkaaseen lisää kuohkeutta.
Lähettänyt Pullahiiri/Taru klo 1.06
Anonyymi 15. joulukuuta 2015 klo 9.59
Moi! Mistä olet hommannut nuo annosmaljat, olisivat aika ihanat ;)
Pullahiiri/Taru 15. joulukuuta 2015 klo 11.02
Nuo on kertakäyttöisiä (muovisia) Dunin (?) jälkiruoka/jäätelökulhoja. Olen itse ostanut nuo tukusta, mutta luulisi niitä olevan joissakin hyvin varustelluissa kaupoissakin.
Anonyymi 16. joulukuuta 2015 klo 7.50
Kiitos tiedosta, niin vähän arvelinkin, että muovisia... Lasisina kun löytyisi samanlaisia ;)